Çmim rekord për veprën “Salvator Mundi” të Da Vincit
Vepra e Leonardo da Vincit u shit për 450 milionë dollarë
Ishte një moment historik në botën e ankandit të artit: “Salvator Mundi” ose “Shpëtimtari i Botës” i Da Vinçit iu shit personin që dha ofertën më të lartë prej 450 milionë dollarë. Korrespondenti i Zërit të Amerikës Evgeny Maslov ishte mes një mijë koleksionistëve, konsulentëve dhe gazetarëve në Shtëpinë e Ankandit Christie’s për shitjen e fundit rekord. Ishte një ankand i tensionuar që zgjati 20 minuta, në shtëpinë e ankandit Christie’s në Nju Jork. Filloi me katër oferta...dhe më pas shumë shpejt mbetën vetëm për dy. Zhurma u fashit kur një blerës anonim tha në telefon se do të paguante 400 milionë dollarë për veprën e njohur të Leonardo DaVincit, Salvator Mundi. Ai do të paguante 50 milionë dollarë shtesë në tarifa dhe taksa. Në atë që konsiderohej një veprim i zgjuar nga Christie’s, “Salvator Mundi” u dërgua para-ankandit për t’u shfaqur në qytete të mëdha si Hong Kong, Londër, San Francisko dhe Nju Jork. 27 mijë njerëz e panë pikturën para se të shitej. tha specialisti Alan Wintermute. Piktura i përkiste miliarderit rus Dmitry Rybolovlev, i cili e bleu atë për 127 milionë dollarë në vitin 2013. Meqë kjo është një nga vetëm 15 pikturat e mjeshtrit të madh, çmimi i fundit i saj nuk ishte një surprizë e madhe. tha Alex Rotter, i shtëpisë së ankandeve Christie’s. Autenticiteti i veprës u vu në pikëpyetje kur u shfaq së pari në vitin 1958. Ishte përcaktuar se ishte një kopje dhe blerësi pagoi 60 dollarë. Por në vitin 2011 ekspertët përcaktuan se ishte vepra e vetë Da Vincit, edhe pse sot disa mbeten skeptikë. Christie’s beson se është e vërtetë. thotë eksperti për artin Loic Gouzer. 450 milionë dollarë janë më shumë se dyfishi i çmimit të paguar për veprën e Picassos “Gratës e Algjerisë”, e cila kishte vendosur rekordin në vitin 2015 kur ajo u shit për 179 milionë dollarë. Ekspertët pajtohen se çmimi për Salvator Mundin do të jetë i vështirë për t’u kaluar në ankandet e ardhshme.